title: A Bizottság 1/2013/EU végrehajtási rendelete ( 2013. január 3. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               4.1.2013

               HU

               Az Európai Unió Hivatalos Lapja

               L 1/13

         A BIZOTTSÁG 1/2013/EU VÉGREHAJTÁSI RENDELETE
   (2013. január 3.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 3-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  45,1

                  TN

                  72,6

                  TR

                  107,0

                  ZZ

                  74,9

                  0707 00 05

                  EG

                  191,6

                  TR

                  128,6

                  ZZ

                  160,1

                  0709 93 10

                  MA

                  40,0

                  TR

                  112,0

                  ZZ

                  76,0

                  0805 10 20

                  EG

                  73,2

                  MA

                  68,7

                  TR

                  62,5

                  ZZ

                  68,1

                  0805 20 10

                  MA

                  72,8

                  ZZ

                  72,8

                  0805 20 30, 0805 20 50, 0805 20 70, 0805 20 90

                  IL

                  78,4

                  MA

                  101,4

                  TR

                  86,0

                  ZZ

                  88,6

                  0805 50 10

                  TR

                  73,5

                  ZZ

                  73,5

                  0808 10 80

                  MK

                  34,9

                  US

                  177,9

                  ZZ

                  106,4

                  0808 30 90

                  US

                  187,1

                  ZZ

                  187,1

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2016/824 végrehajtási rendelete (2016. május 25.) a pénzügyi eszközök piacairól szóló 2014/65/EU európai parlamenti és tanácsi irányelvnek megfelelően a multilaterális kereskedési rendszerek és a szervezett kereskedési rendszerek ismertetésének, valamint az Európai Értékpapír-piaci Hatóságnak tett értesítéseknek a tartalmára és formátumára vonatkozó végrehajtás technikai standardok meghatározásáról (EGT-vonatkozású szöveg)

text:
               26.5.2016

               HU

               Az Európai Unió Hivatalos Lapja

               L 137/10

         A BIZOTTSÁG (EU) 2016/824 VÉGREHAJTÁSI RENDELETE
   (2016. május 25.)
   a pénzügyi eszközök piacairól szóló 2014/65/EU európai parlamenti és tanácsi irányelvnek megfelelően a multilaterális kereskedési rendszerek és a szervezett kereskedési rendszerek ismertetésének, valamint az Európai Értékpapír-piaci Hatóságnak tett értesítéseknek a tartalmára és formátumára vonatkozó végrehajtás technikai standardok meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról szóló, 2014. május 15-i 2014/65/EU európai parlamenti és tanácsi irányelvre (1) és különösen annak 18. cikke (11) bekezdésének harmadik albekezdésére,
   mivel:

               (1)

               Fontos felismerni, hogy a pénzügyi piacok hatékony és rendezett működésének biztosítása érdekében az illetékes hatóságoknak teljes körű információkat kell kapniuk azon multilaterális kereskedési rendszerek (MTF-ek) és szervezett kereskedési rendszerek (OTF-ek) céljáról, felépítéséről és szervezetéről, amelyeket felügyelniük kell.

               (2)

               Ennek az információnak arra az információra kell épülnie, amelyet a befektetési vállalkozásnak vagy piacműködtetőnek a 2014/65/EU irányelv szerinti általános engedélyezési követelmények részeként rendelkezésre kell bocsátania. Az információ középpontjában az adott kereskedési rendszer specifikus funkcionalitásának kell állnia, amely alapján az illetékes hatóságok értékelni tudják, hogy a rendszer megfelel-e az MTF vagy OTF definíciójának, és értékelni tudják a 2014/65/EU irányelv és a 600/2014/EU európai parlamenti és tanácsi rendelet (2) konkrét, helyszínorientált követelményeinek való megfelelőségét. A részletes ismertetésre vonatkozó követelmény nem befolyásolhatja a befektetési vállalkozás vagy piacműködtető azon kötelességét, hogy a 2014/65/EU irányelvben és a 600/2014/EU rendeletben előírtak szerint egyéb információt szolgáltasson illetékes hatóságának, sem az illetékes hatóságok azon jogát, hogy a kereskedési helyszínek folyamatos felügyelete részeként egyéb információt kérjenek.

               (3)

               Az illetékes hatóságokhoz beérkező információnak biztosítania kell a 2014/65/EU irányelv szerinti MTF vagy OTF működése részletes ismertetésének egységes összegyűjtését és lehetővé kell tennie az olyan létező MTF-ekre vonatkozó információ hatékony feldolgozását, amelyek nemzeti engedély alapján már működtek a részletes ismertetés benyújtására vonatkozó követelmény hatálybalépésének időpontjában.

               (4)

               Mivel a kkv-tőkefinanszírozási piacok különböznek a többi MTF-től abban, hogy a 2014/65/EU irányelv keretében további szabályok vonatkoznak rájuk, szükséges, hogy a kkv-tőkefinanszírozási piacok további információkat bocsássanak rendelkezésre.

               (5)

               Mivel az OTF-ek különböznek az MTF-ektől abban, hogy a kereskedési folyamatban a működtető mérlegelés szerinti szabályokat alkalmaz, és mert az OTF működtetője felelősséggel tartozik a rendszer felhasználói felé, az OTF-eknek további információkat kell rendelkezésre bocsátaniuk.

               (6)

               A hatékony feldolgozás biztosítása érdekében a kért információt elektronikus formátumban kell rendelkezésre bocsátani.

               (7)

               Annak érdekében, hogy az Európai Értékpapír-piaci Hatóság könnyen közzétehesse az unióbeli összes MTF és OTF listáját az általuk nyújtott szolgáltatásokra vonatkozó információval és az egyedi azonosító kódjukkal együtt, ezekhez az információkhoz egységes formanyomtatványt kell használni.

               (8)

               A következetesség és a pénzügyi piacok zavartalan működése érdekében az e rendeletben megállapított rendelkezéseket és a 2014/65/EU irányelvet átültető kapcsolódó nemzeti rendelkezéseket azonos időponttól kell alkalmazni.

               (9)

               Az e rendelet alapján megadott személyes adatok gyűjtése csak meghatározott, egyértelmű és törvényes célból történhet, és további feldolgozásuk nem végezhető e célokkal össze nem egyeztethető módon. A 95/46/EK európai parlamenti és tanácsi irányelv (3) 6. cikkének megfelelően a személyes adatok nem őrizhetők meg a felügyeleti funkció gyakorlásához szükségesnél hosszabb ideig, és fel kell tüntetni egy maximális megőrzési időszakot.

               (10)

               Ez a rendelet az ESMA által a Bizottságnak benyújtott végrehajtás-technikai standardtervezeten alapul.

               (11)

               Az ESMA nyilvános konzultációt folytatott az e rendelet alapját képező végrehajtás-technikai standardtervezetekről, elemezte az ezekkel összefüggésben felmerülő esetleges költségeket és hasznot, és kikérte az 1095/2010/EU európai parlamenti és tanácsi rendelet (4) 37. cikke alapján létrehozott Értékpapír-piaci Érdekképviseleti Csoport véleményét,

         ELFOGADTA EZT A RENDELETET:
   1. cikk
   Fogalommeghatározások
   E rendelet alkalmazásában:
   1.   „érintett működtető”:

               a)

               multilaterális kereskedési rendszert (MTF) működtető befektetési vállalkozás;

               b)

               szervezett kereskedési rendszert (OTF) működtető befektetési vállalkozás;

               c)

               MTF-et működtető piacműködtető;

               d)

               OTF-et működtető piacműködtető;

         2.   „eszközosztály”: a 2014/65/EU irányelv I. mellékletének C. szakaszában meghatározott pénzügyi eszközök kategóriái.
   2. cikk
   Az MTF-ekről és az OTF-ekről rendelkezésre bocsátandó információk
   (1)   Az érintett működtetőnek a következő információkat kell az illetékes hatósága rendelkezésére bocsátania:

               a)

               az MTF-en vagy OTF-en kereskedett pénzügyi eszközök eszközosztályai;

               b)

               a pénzügyi eszközök kereskedés céljára való rendelkezésre bocsátására vonatkozó szabályok és eljárások, az ezen információ nyilvánosságra hozatalához használt közzétételi mechanizmusok részleteivel együtt;

               c)

               a kereskedési rendszerekhez való objektív és megkülönböztetésmentes hozzáférés biztosítására irányuló szabályok és eljárások, az ezen információ nyilvánosságra hozatalához használt közzétételi mechanizmusok részleteivel együtt;

               d)

               az azt biztosító intézkedések és eljárások, hogy az MTF vagy OTF felhasználói számára elegendő információ legyen nyilvánosan elérhető a befektetési lehetőségek megítéléséhez, figyelembe véve mind a felhasználók jellegét, mind a kereskedett pénzügyi eszközök osztályait;

               e)

               a 2014/65/EU irányelv 48. és 49. cikkében meghatározott feltételeknek való megfelelést biztosító rendszerek, eljárások és mechanizmusok;

               f)

               a rendszer számára történő likviditásnyújtást megkönnyítő mechanizmusok, például árjegyzési rendszerek részletes ismertetése;

               g)

               a 2014/65/EU irányelv 31. cikkében előírtak szerint az ügyletek figyelemmel kísérésére szolgáló mechanizmusok és eljárások;

               h)

               a 2014/65/EU irányelv 32. cikkében előírtak szerint a pénzügyi eszközök kereskedésének felfüggesztésére és beszüntetésére vonatkozó szabályok és eljárások;

               i)

               a kereskedett pénzügyi eszközökre alkalmazandó kereskedés előtti és kereskedés utáni átláthatósági kötelezettség teljesítését szolgáló intézkedések és az MTF és OTF kereskedési funkcionalitása; ezt az információt ki kell egészíteni a 600/2014/EU rendelet 4. és 9. cikke szerinti mentességek, és az említett rendelet 7. és 11. cikke szerinti halasztott közzététel alkalmazására irányuló esetleges szándékra vonatkozó információkkal;

               j)

               a rendszerei keretében végrehajtott ügyletek hatékony teljesítésére és annak biztosítására irányuló megoldások, hogy a felhasználók tudatában legyenek az e tekintetben viselt felelősségüknek;

               k)

               az általa működtetett MTF vagy OTF tagjainak vagy résztvevőinek listája.

         (2)   Az érintett működtető az illetékes hatósága rendelkezésére bocsátja kereskedési rendszere működésének részletes ismertetését, amely a következőkre tér ki:

               a)

               a rendszer telefonos, elektronikus vagy hibrid funkcionalitású-e;

               b)

               elektronikus vagy hibrid kereskedési rendszer esetében a kereskedési szándékok összepárosításának és végrehajtásának meghatározásához használt algoritmus vagy program jellege;

               c)

               telefonos kereskedési rendszer esetében a kereskedési szándékok összepárosításának és végrehajtásának meghatározásához használt szabályok és protokollok;

               d)

               annak ismertetése, hogy a kereskedési rendszer hogyan felel meg az MTF vagy OTF fogalommeghatározása egyes elemeinek.

         (3)   Az érintett működtető információt bocsát illetékes hatósága rendelkezésére arról, hogy az MTF vagy OTF működtetése hogyan és milyen esetekben eredményezhet potenciális összeférhetetlenséget az MTF vagy OTF, annak működtetője vagy tulajdonosai érdekei és az MTF vagy OTF stabil működése között. Az érintett működtetőnek részleteznie kell a 2014/65/EU irányelv 18. cikkének (4) bekezdésében meghatározott követelményeknek való megfelelést szolgáló eljárásokat és mechanizmusokat.
   (4)   Az érintett működtető illetékes hatósága rendelkezésére bocsátja az MTF vagy OTF irányításához, működtetéséhez vagy felügyeletéhez kapcsolódó kiszervezési megállapodásaira vonatkozó következő információkat:

               a)

               az említett kiszervezett tevékenységekhez kapcsolódó kockázatok azonosítására és a kiszervezett tevékenységek nyomon követésére irányuló szervezeti intézkedések;

               b)

               az érintett működtető és a kiszervezett szolgáltatást nyújtó szervezet közötti szerződéses megállapodás, amely körvonalazza a jelleget, hatókört, célkitűzéseket és a szolgáltatási szintre vonatkozó megállapodásokat.

         (5)   Az érintett működtető információt bocsát illetékes hatósága rendelkezésére az ugyanazon érintett működtető tulajdonában lévő szabályozott piaccal, MTF-fel, OTF-fel vagy rendszeres internalizálóval való kapcsolatokról vagy ezek részvételéről.
   3. cikk
   Az MTF-ekről rendelkezésre bocsátandó további információ
   A 2. cikkben meghatározott információkon túlmenően az érintett működtetőnek illetékes hatósága rendelkezésére kell bocsátania a 2014/65/EU irányelv 19. cikkének (3) bekezdésében meghatározott követelményekhez kapcsolódó, következő információkat:

               a)

               azon kockázatok kezelésére alkalmazott mechanizmusok és rendszerek ismertetése, amelyeknek a működtető ki van téve, a működését veszélyeztető összes jelentős kockázat azonosítása és az ilyen kockázatok csökkentésére szolgáló hatékony intézkedések meghozatala céljából;

               b)

               a működtető rendszereiben végrehajtott ügyletek hatékony és határidőben történő véglegesítését elősegítő mechanizmusok ismertetése;

               c)

               tekintettel a piacon kötött ügyletek jellegére és kiterjedésére, valamint azon kockázatok körére és fokára, amelyeknek a működtető ki van téve, a rendezett működésének lehetővé tételéhez elegendőnek tekintett pénzügyi források ismertetése.

         4. cikk
   A már működő MTF-ekről rendelkezésre bocsátandó információk
   A 2004/39/EK európai parlamenti és tanácsi irányelv (5) 5. cikke alapján olyan MTF működtetésére engedéllyel rendelkező befektetési vállalkozás vagy piacműködtető esetében, amely e rendelet alkalmazása kezdetének időpontjában működik, a vállalkozásnak vagy működtetőnek az e rendelet 2. és 3. cikkében említett információt akkor kell rendelkezésre bocsátania, ha arra szükség van a következőkhöz:

               a)

               az érintett működtető által illetékes hatóságának korábban benyújtott információk javítása, aktualizálása vagy egyértelműsítése;

               b)

               a 2014/65/EU irányelv és a 600/2014/EU rendelet szerinti azon kötelezettségek teljesítésének igazolása, amelyek e rendelet alkalmazása előtt nem voltak az MTF-re alkalmazandók.

         5. cikk
   Az MTF-ről a kkv-tőkefinanszírozási piacként való nyilvántartásba vétel céljából rendelkezésre bocsátandó további információk
   Egy olyan érintett működtető esetében, amely egy MTF kkv-tőkefinanszírozási piacként való nyilvántartásba vételét kérelmezi, a működtetőnek biztosítania kell, hogy a 2. és 3. cikk alapján rendelkezésre bocsátandó információ egyértelműen meghatározza, hogy mely funkcionalitások vagy mechanizmusok alkalmazandók a kkv-tőkefinanszírozási piacra.
   6. cikk
   Az OTF-ekről rendelkezésre bocsátandó további információk
   A 2. cikk mellett az OTF-et működtető érintett működtetőnek a következő információkat kell az illetékes hatósága rendelkezésére bocsátania:

               a)

               információ arról, hogy egy másik befektetési vállalkozás is folytat-e független alapú árjegyzést az OTF-jén a 2014/65/EU irányelv 20. cikkének (5) bekezdésével összhangban;

               b)

               annak részletes ismertetése, hogy hogyan és milyen körülmények között hajtja végre a megbízásokat az OTF-en egyedi mérlegelés alapján, a 2014/65/EU irányelv 20. cikkének (6) bekezdésével összhangban;

               c)

               azok a szabályok, eljárások és protokollok, amelyek lehetővé teszik a működtető számára, hogy egy tag vagy résztvevő kereskedési szándékát az OTF rendszerein kívül irányítsa;

               d)

               a 2014/65/EU irányelv 20. cikke (7) bekezdésének megfelelő, saját kitettség nélküli ügyletpárosítás alkalmazásának ismertetése;

               e)

               a 2014/65/EU irányelv 24., 25., 27. és 28. cikkének való megfelelést biztosító szabályok és eljárások az OTF-en kötött ügyletekre vonatkozóan, amennyiben az ilyen szabályok egy OTF-felhasználó kapcsán alkalmazandók az érintett működtetőre.

         7. cikk
   Eszközosztályokra vonatkozó információk
   Amennyiben egy MTF vagy OTF érintett működtetője különböző eszközosztályokra különböző szabályokat alkalmaz, akkor az e rendeletben előírt információkat minden egyes ilyen eszközosztályra vonatkozóan külön kell rendelkezésre bocsátania.
   8. cikk
   Lényeges változások
   (1)   Az érintett működtetőnek illetékes hatósága rendelkezésére kell bocsátania az e rendeletnek megfelelően korábban benyújtott információkban bekövetkezett olyan lényeges változások ismertetését, amelyek relevánsak lehetnek annak értékelése szempontjából, hogy a működtető megfelel-e a 2014/65/EU irányelvnek és a 600/2014/EU rendeletnek.
   (2)   Amennyiben az érintett működtető új információt nyújt be illetékes hatóságához az e rendeletnek megfelelően korábban benyújtott információk javítása, aktualizálása vagy egyértelműsítése céljából, nem kell olyan információkat is belefoglalnia, amelyek pusztán kisebb vagy technikai jelentőségűek, és nem lennének relevánsak annak értékelése szempontjából, hogy megfelel-e a 2014/65/EU irányelvnek és a 600/2014/EU rendeletnek.
   (3)   A 2004/39/EK irányelv alapján az e rendelet alkalmazása kezdetének időpontjában működő MTF működtetésére engedéllyel rendelkező befektetési vállalkozásnak vagy piacműködtetőnek az e cikk (1) bekezdésén túlmenően illetékes hatósága rendelkezésére kell bocsátania az említett irányelv alapján a szóban forgó MTF tekintetében az illetékes hatóságnak korábban benyújtott információkban bekövetkezett lényeges változások ismertetését.
   9. cikk
   Az ismertetés rendelkezésre bocsátásának formátuma
   (1)   Amikor az érintett működtető az e rendeletben meghatározottaknak megfelelően az illetékes hatóság rendelkezésére bocsátja az általa működtetett MTF vagy OTF működésének ismertetését, az érintett működtetőnek ahhoz olyan világos hivatkozásokat kell fűznie, amelyek megfelelnek a melléklet 1. táblázatában meghatározott formanyomtatvány követelményeinek.
   (2)   Az e rendelet által előírt információk rendelkezésre bocsátásakor az érintett működtetőnek hivatkozásokat kell beillesztenie MTF-je vagy OTF-je szabályainak, a résztvevőkkel vagy releváns harmadik felekkel kötött megállapodásoknak vagy szerződéseknek és a belső eljárásoknak és szabályozásoknak a megfelelő rendelkezéseire.
   (3)   Az érintett működtetőnek az e rendelet által előírt információkat elektronikus formátumban kell illetékes hatósága rendelkezésére bocsátania.
   (4)   Az e rendelet által előírt információk rendelkezésre bocsátása során az érintett működtetőnek:

               a)

               egyedi hivatkozási számmal kell ellátnia minden egyes általa beküldött dokumentumot;

               b)

               a dokumentumot azonosító egyedi hivatkozási szám alkalmazásával biztosítania kell, hogy az általa beküldött információ egyértelműen azonosítsa, hogy e rendelet mely konkrét követelményéhez kapcsolódik és melyik dokumentumban szerepel az említett információ;

               c)

               biztosítania kell, hogy amennyiben e rendelet valamely követelménye nem alkalmazandó rá, ezt a tényt a magyarázattal együtt feltüntesse;

               d)

               az említett információkat a melléklet 1. táblázatában meghatározott formátumban kell benyújtania.

         (5)   Amennyiben az ismertetés rendelkezésre bocsátására engedélykérelem keretében kerül sor, az egyszerre egynél több szolgáltatás nyújtása iránti engedélyt kérő szervezetnek egyetlen kérelmet kell benyújtania, amelyben egyértelműen azonosítja azokat a szolgáltatásokat, amelyekre a rendelkezésre bocsátott információ vonatkozik. Amennyiben ugyanazt a dokumentumot több engedélykérelem részeként kell figyelembe venni, az információknak a melléklet 1. táblázatában meghatározott formátumban való rendelkezésre bocsátása céljából ugyanazt a hivatkozási számot kell használni, ha több kérelemhez ugyanazt a dokumentumot nyújtják be.
   10. cikk
   Az ESMA felé tett értesítés
   Az illetékes hatóság elektronikus formátumban és a melléklet 2. táblázatában meghatározott formátumban értesíti az ESMA-t az érintett működtető MTF-ként vagy OTF-ként való engedélyezéséről.
   11. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet a 2014/65/EU irányelv 93. cikke (1) bekezdésének második albekezdésében említett dátumtól kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. május 25-én.

            a Bizottság részéről

            az elnök

         Jean-Claude JUNCKER

      (1)  HL L 173., 2014.6.12., 349. o.

      (2)  Az Európai Parlament és a Tanács 2014. május 15-i 600/2014/EU rendelete a pénzügyi eszközök piacairól és a 648/2012/EU rendelet módosításáról (HL L 173., 2014.6.12., 84. o.).

      (3)  Az Európai Parlament és a Tanács 1995. október 24-i 95/46/EK irányelve a személyes adatok feldolgozása vonatkozásában az egyének védelméről és az ilyen adatok szabad áramlásáról (HL L 281., 1995.11.23., 31. o.).

      (4)  Az Európai Parlament és a Tanács 2010. november 24-i 1095/2010/EU rendelete az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).

      (5)  Az Európai Parlament és a Tanács 2004. április 21-i 2004/39/EK irányelve a pénzügyi eszközök piacairól, a 85/611/EGK és a 93/6/EGK tanácsi irányelv, és a 2000/12/EK európai parlamenti és tanácsi irányelv módosításáról, valamint a 93/22/EGK tanácsi irányelv hatályon kívül helyezéséről (HL L 145., 2004.4.30., 1. o.).

      MELLÉKLET

         Formanyomtatványok

         1. táblázat

         Az MTF-ek és OTF-ek működtetői által benyújtott információk

                  Az érintett működtető, amelyre vonatkozóan a kérelmet benyújtják

                  Az (EU) 2016/824 végrehajtási rendelet vonatkozó cikke

                  A dokumentum hivatkozási száma

                  A dokumentum címe

                  Az információ fellelési helye (a dokumentum valamely fejezete, szakasza vagy oldala) vagy az információközlés elmaradásának oka

         2. táblázat

         Az ESMA-nak küldendő információk

                  Az értesítő illetékes hatóság

                  Az érintett működtető neve

                  A működtetett MTF vagy OTF neve

                  MIC-kód

                  Az MTF vagy OTF által nyújtott szolgáltatások


title: A Bizottság (EU) 2015/212 végrehajtási rendelete ( 2015. február 11. ) a 223/2014/EU európai parlamenti és tanácsi rendelet alkalmazási szabályainak a monitoring, az értékelés, a pénzügyi irányítás, az ellenőrzés és az audit céljából szükséges adatok – beleértve az OP II által társfinanszírozott műveletek egyes résztvevőire vonatkozó adatokat is – rögzítésére és tárolására szolgáló rendszer műszaki specifikációjának megállapításáról

text:
               12.2.2015

               HU

               Az Európai Unió Hivatalos Lapja

               L 36/1

         A BIZOTTSÁG (EU) 2015/212 VÉGREHAJTÁSI RENDELETE
   (2015. február 11.)
   a 223/2014/EU európai parlamenti és tanácsi rendelet alkalmazási szabályainak a monitoring, az értékelés, a pénzügyi irányítás, az ellenőrzés és az audit céljából szükséges adatok – beleértve az OP II által társfinanszírozott műveletek egyes résztvevőire vonatkozó adatokat is – rögzítésére és tárolására szolgáló rendszer műszaki specifikációjának megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a leginkább rászoruló személyeket támogató európai segítségnyújtási alapról szóló, 2014. március 11-i 223/2014/EU európai parlamenti és tanácsi rendeletre (1) és különösen annak 32. cikke (8) bekezdése második albekezdésére,
   mivel:

               (1)

               A 463/2014/EU bizottsági végrehajtási rendelet (2) megállapítja a programok előkészítéséhez szükséges rendelkezéseket. A leginkább rászoruló személyeket támogató európai segítségnyújtási alapból finanszírozott programok végrehajtásának biztosítása érdekében további rendelkezéseket szükséges meghatározni a 223/2014/EU rendelet alkalmazását illetően.

               (2)

               A 223/2014/EU rendelet 32. cikke (2) bekezdésének d) pontja alkalmazásában meg kell állapítani az egyes műveletekre vonatkozó, a monitoring, az értékelés, a pénzügyi irányítás, az ellenőrzés és az audit céljából szükséges adatok számítógépes formában történő rögzítésére és tárolására szolgáló rendszer műszaki specifikációját.

               (3)

               Az adatok rögzítésére és tárolására szolgáló rendszer részletes műszaki specifikációját megfelelően dokumentálni szükséges annak érdekében, hogy biztosítható legyen a jogi követelményeknek való megfelelés ellenőrzési nyomvonala.

               (4)

               Az adatok rögzítésére és tárolására szolgáló rendszernek emellett megfelelő keresőeszközökkel és jelentéstételi funkciókkal kell rendelkeznie ahhoz, hogy könnyen kinyerhetők és aggregálhatók legyenek a rendszerben a monitoring, az értékelés, a pénzügyi irányítás, az ellenőrzés és az audit céljából tárolt információk.

               (5)

               Az e rendeletben előírt intézkedések összhangban vannak a leginkább rászoruló személyeket támogató európai segítségnyújtási alappal foglalkozó bizottság véleményével,

         ELFOGADTA EZT A RENDELETET:
   1. cikk
   Általános rendelkezések
   A 223/2014/EU rendelet 32. cikke (2) bekezdésének d) pontjában említett, adatok rögzítésére és tárolására szolgáló rendszernek meg kell felelnie a 2–5. cikkben foglalt műszaki specifikációnak.
   2. cikk
   Az adatok és dokumentumok, valamint sértetlenségük védelme és megőrzése
   (1)   A rendszerhez való hozzáférésnek a különböző felhasználókra előre meghatározott jogosultsági rendszeren kell alapulnia, és szükségtelenné válása esetén a felhasználó hozzáférését vissza kell vonni.
   (2)   A rendszernek naplóznia kell a dokumentumok és adatok rögzítését, módosítását vagy törlését.
   (3)   A rendszer nem teheti lehetővé az elektronikus aláírással ellátott dokumentumok tartalmának módosítását. Az elektronikus aláírással ellátott dokumentumok hitelességét a dokumentumhoz kapcsolódó, megváltoztathatatlan időbélyegnek kell igazolnia. Az ilyen dokumentumok törlését a (2) bekezdéssel összhangban naplózni kell.
   (4)   Az adatokról rendszeres biztonsági másolatot kell készíteni. Biztosítani kell, hogy a fájlok elektronikus adatbázisában szereplő teljes tartalomról készült biztonsági másolat veszélyhelyzet esetén használható legyen.
   (5)   Az elektronikus adattárolót védelemmel kell ellátni bármely, az integritás elvesztését vagy módosulását előidéző veszéllyel szemben. Ennek a védelemnek magában kell foglalnia a nem megfelelő hőmérséklettel és páratartalommal szembeni fizikai védelmet, tűz- és lopásérzékelő rendszereket, valamint megfelelő védelmi rendszereket vírustámadással, hackerekkel és nem engedélyezett hozzáféréssel szemben.
   (6)   A rendszernek biztosítania kell az adatok, a formátum és a számítógépes környezet olyan megfelelő időközönként történő migrálását, amely a 223/2014/EU rendelet 51. cikkének (1) bekezdésében említett időszak végéig garantálja a dokumentumok olvashatóságát és elérhetőségét.
   3. cikk
   Keresési és jelentéstételi funkciók
   Ez a rendszer a következőket tartalmazza:

               a)

               a dokumentumok, az adatok és metaadataik egyszerű kinyerését lehetővé tevő megfelelő keresőeszközök;

               b)

               előre meghatározott kritériumokon alapuló jelentések létrehozását lehetővé tévő jelentéstételi funkció, különösen az 532/2014/EU felhatalmazáson alapuló bizottsági rendeletben (3) meghatározott adatokkal kapcsolatban;

               c)

               a b) pontban említett jelentések mentését, exportálását és nyomtatását elősegítő lehetőség, vagy kapcsolat egy olyan külső alkalmazáshoz, amely biztosítja ezeket a lehetőségeket.

         4. cikk
   A rendszer dokumentációja
   Az irányító hatóság részletes és aktualizált működési és műszaki dokumentációt biztosít a rendszer működését és jellemzőit illetően; e dokumentációnak a program igazgatásáért felelős egyes szervezetek, a Bizottság és az Európai Számvevőszék kérésére hozzáférhetőnek kell lennie.
   Az első bekezdésben említett dokumentációnak igazolnia kell a 223/2014/EU rendeletnek az adott tagállamban történő végrehajtását.
   5. cikk
   Az információcsere biztonsága
   A használt rendszert megfelelő biztonsági intézkedésekkel kell védeni a dokumentumok osztályozását, valamint az információs rendszerek és a személyes adatok védelemét illetően. Az intézkedéseknek meg kell felelniük a nemzetközi szabványoknak és a nemzeti jogi követelményeknek.
   Az első bekezdésben említett biztonsági intézkedéseknek védelmet kell biztosítaniuk a hálózatok és átviteli eszközök számára abban az esetben, ha a rendszer más modulokkal és rendszerekkel is együttműködik.
   6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 11-én.

            a Bizottság részéről

            az elnök

         Jean-Claude JUNCKER

      (1)  HL L 72., 2014.3.12., 1. o.

      (2)  A Bizottság 2014. május 5-i 463/2014/EU végrehajtási rendelete a tagállamok és a Bizottság közötti elektronikus adatcsererendszerre alkalmazandó feltételeknek a leginkább rászoruló személyeket támogató európai segítségnyújtási alapról szóló 223/2014/EU európai parlamenti és tanácsi rendelet alapján történő meghatározásáról (HL L 134., 2014.5.7., 32. o.).

      (3)  A Bizottság 2014. március 13-i 532/2014/EU felhatalmazáson alapuló rendelete a leginkább rászoruló személyeket támogató európai segítségnyújtási alapról szóló 223/2014/EU európai parlamenti és tanácsi rendelet kiegészítéséről (HL L 148., 2014.5.20., 54. o.).